system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pDragu, Sălaj?
assistant
Dragu este satul de reședință al comunei cu același nume din județul Sălaj, Transilvania, România.

Așezare 
Localitatea Dragu este situată la limita sud-estică a județului Sălaj cu județul Cluj, pe cursul superior a văii Dragului, în zona de contact a Depresiunii Almaș-Agrij cu Dealurile Șimișna-Gârbou, la 45 km. distanță de municipiul Zalău, pe drumul județean 109, Așchileu Mic -Dragu - Hida.

Scurt istoric 

Prima atestare datează din anul 1332 sub numele de Sarcedos de Dragu, însă descoperirile arheologice aduc dovezi materiale ale unei locuiri mult înainte. 

În locul numit "Pusta Mică", în partea de sud a satului s-a descoperit o așezare rurală ce conținea urme de construcții, țigle, monede și fragmente ceramice. La un km. nord-est de sat, în punctul numit "Zăpodia de Piatră" s-au găsit un vultur de piatră și fragmente ceramice romane. 

În anul 1977, în hotarul satului din "Dâmbul Tibernii", pe malul stâng al văii Dragului s-a descoperit un perete de aedicula pe care era redată o familie, descoperirea ar putea provenii dintr-un cimitir  de familie aflat pe o proprietate de tip villa rustica.

Satul Dragu, începând cu anul 1876 a aparținut de Comitatul Sălaj, apartenență care a încetat în anul 1920, odată cu semnarea Tratatului de la Trianon, ce prevedea stabilirea frontierelor Ungariei cu vecinii săi.

Economie 
Economia localității este una predominant agricolă, bazată pe cultura plantelor și creșterea animalelor.

Atracții turistice 
 Biserica de lemn "Sf. Vasile cel Mare", construită (1806 - 1807) cu turn clopotniță flancat de patru turnulețe, prispă cu pălimar, cu sală mare având tavan drept deasupra pronaosului și boltit peste naos.
 Parcul dendrologic
 Castelul Alexius și Georgius Bethlen
 Pivnitele Grofului

Galerie de imagini

Vezi și 
 Biserica de lemn din Dragu
 Castelul Bethlen din Dragu

Note

Bibliografie 
 Județul Sălaj, Monografie, V. Cormoș. Ed. Sport Turism, București 1980
 Așezările rurale din Dacia romană intercarpatică, D. Popa. ISBN 973-590-706-2
 Biserici de lemn din România, I. Godea. ISBN 973-33-0315-1
 Județul Sălaj, T. Morariu, V. Sorocovschi. Ed. Academiei RSR, București 1972

Legături externe 

  Dragu, Sălaj 

Dragu, Dragu